میانمارداکی اوردو و فاناتیک بودیستلرین سالدیریسین‌دان قاچا‌راق بنگلادشه کئچمه‌یه چالیشان آراکان‌لی موسلمان‌لارین داشییان قایق‌ین باتماسی نتیجه‌سینده 10-و اوشاق 12 نفر اؤلدو.
اولوسلار آراسی گؤچ تشکیلاتی‌نین (IOM) اجتماعی مئدیا حسابین‌دان ائدیلن آچیقلامایا گؤره، میانمار- بنگلادش سرحدین‌دکی ناف چایینی کئچه‌رک بنگلادشه چاتماغا چالیشان آراکان‌لی موسلمان‌لاری داشییان گمی، گئجه ساعت‌لاریندا چایی‌نین بنگلادش طرفینده اولان شاه پوریر دویپ یاخینلیغیندا آلابورا اولدو.
آختارما ایشلرینده 10-و اوشاق 12 آراکان‌لی موسلمانین جان‌سیز بد‌نینه چاتیلدی. آختاریش قورتارما قروپ‌لاری 13 نفردن قورتاردی.
ایشسیز قالان 25 نفرین ایشی داوام ائدیر.
ناف چایینی اوزرین‌دن بنگلادشه قاچماغا چالیشان آراکان‌لی موسلمان‌لارین میندیگی گمی‌لر پیس هاوا شرط‌لری و یا گمی‌لری توتومونون اوزرینده اینسان آلینماسینا گؤره تئز-تئز یان یاتیر.
میانما اوردوسونون، سیلاح‌لی میلیتان‌لارلا موباریزه سببیله آراکاندا وطنداش‌لارا تشکیل ائتدیگی سالدیری‌لاردا 25 آوقوست‌دان بو یانا مین‌لرله موسلمان اؤلدو. بؤلگه‌یه گیریش چیخیش‌لارا ایجازه وئریلممه‌سی سببیله اؤلن سیویل ساییسی تام اولا‌راق تثبیت ائدیله بیلمیر.
سون سالدیری‌لاردا 200-دن چوخ کند، اوردو و فاناتیک بودیست‌لر طرفین‌دن یوخ ائدیلدی.
میانماردا 1970-جی ایللردن بو یانا سیستماتیک سالدیری‌لارلا اتنیک تمیزلیگه معروض قالان تخمینن 2 میلیون آراکان‌لی موسلمانین یوزده 84و اطراف اؤلکه‌لره سیغیندی.
